Kaapstad maak reg vir karnaval | Netwerk24
Kaapstad maak reg vir karnaval
Deur Carryn-Ann Nel 09 Januarie 2020 10:41
Dit is amper weer tyd vir Kaapstad om haar vere reg te skud vir die grootste makietie van die jaar – die Kaapse Karnaval.
Kapenaars kan solank die datum in hul dagboek skryf: 21 Maart.
Die tema vir vanjaar is die klanke van Suid-Afrika.
Van marimba tot marabi, uhadi tot riel, gaan vanjaar se tema fokus op die musiek en danse van ons land.
Die organiseerders sal op 31 Januarie op die amptelike bekendstelling meer besonderhede oor die tema bekend maak, asook van die groepe wat gaan optree bekend stel wat van die Chinese Nuwejaarskarnaval in Hongkong teruggekeer het.
Die Kaapse Karnaval is jaarliks 'n groot partytjie op die Kaapse kalendar. Vanjaar se tema gaan die Suid-Afrikaanse musiek en danse vier. Foto: Jaco Marais